El Piló celebra el Dia de la Pilota, II Trofeu de Galotxa
2025-07-24

L’Entitat Cultural Valenciana El Piló de Burjassot ja ho té tot preparat per a celebrar, dissabte que ve 22 d’octubre, el Dia de la Pilota, II Trofeu de Galotxa. Una celebració molt especial per a l’entitat, ja que el passat va ser tot un èxit de participació i públic i que enguany esperen siga igual o millor.

La jornada començarà a les 10 del matí, en el carrer Doctor Moliner, 10, seu de l’entitat, amb la partida de pilota juvenil de raspall, en la qual poden participar totes i tots els xiquets que així ho desitgen. Una vegada finalitzada aquesta partida, tindran lloc el Trofeu Triangular Galotxa en el qual es comptarà amb la participació de Pascual Pigat, Voro de Monserrat, Vicent Cervera d’Alaquàs, Pedro “El Surdo” i Martín “El Peluco”. Participaran en els equips del Piló, Junta Central Fallera i la Federació de Pilota Valenciana.

Després d’aquestes tres partides tots els participants en les mateixes, al costat dels components del Piló, degustaran una caldera d’arròs amb fesols i naps per a, a les 18 hores, començar a la Dansà, que recorrerà els carrers de Burjassot des de la seu del Piló, fins a la plaça de l’Ajuntament. En aquesta mostra de dansa valenciana podrà participar tothom que així ho desitge.

Dia de tradició i de tornada als costums, com era la de jugar a la pilota en el carrer i departir amb els veïns davant un plat de bon arròs.